Jadrová elektráreň Koeberg

Jadrová elektráreň Koeberg je jadrová elektráreň v oblasti Duynefontein, približne 50 km severne od Kapského Mesta v Juhoafrickej republike. Jej inštalovaný výkon je 1 934 MW(e). Elektráreň dodáva približne 5 % spotreby Južnej Afriky. Jej prevádzkovateľom je spoločnosť Eskom. Technické údaje Elektráreň obsahuje 2 tlakovodné reaktory. Má najväčšie turbínové generátory na južnej pologuli a je zároveň najjužnejšie umiestnenou jadrovou elektrárňou sveta. Nízko a stredne aktívny odpad sa zváža do lokality Vaalputs v púšti Kalahari, vzdialenej 600 km. Vysoko aktívny odpad je ukladaný priamo pri elektrárni. Elektráreň umožňuje znižovať závislosť na uhlí. Dejiny Výstavba začala v roku 1976 a 1. blok bol prifázovaný k elektrizačnej sústave 4. apríla 1984, 2. blok 25. júla 1985. V roku 2024 1. blok získal povolenie na prevádzku do roku 2044. Okolo elektrárne je súkromná prírodná rezervácia s rozlohou 30 km², kde sa nachádza viac ako 150 druhov vtákov a viacero druhov cicavcov. Galéria Referencie Iné projekty Commons ponúka multimediálne súbory na tému Jadrová elektráreň Koeberg